



Målsetting GIL 



Overordnet målsetting:

Legge til rette for et inkluderende idrettsmiljø for alle i Gransherad,
ved å opprettholde dagens aktivitet og å støtte opp om initiativ til ny aktivitet både innenfor de ulike gruppene i idrettslaget og ved evt. initiativ for å starte opp ny aktivitet.

Følge NIF sine retningslinjer, spesielt retningslinjene for barneidrett, og ved å tilrettelegge for at trenere og lagledere får økt kompetanse.

Følge NIF og nasjonale målsettinger innen bærekraft i daglig drift og ved etablering av nyanlegg.



Følgende delmålsetting er definert som viktige for Gransherad IL jamfør NIF overordnede retningslinjer og lovorm 01.01.2022:

· Opprettholde og videreføre et aktivt skimiljø (deltakelse i KM og HL).

· Opprettholde og videreføre et aktivt fotballmiljø (Serie og cup’er).

· Opprettholde og videreføre trenings og aktivitetstilbud for voksne.

· Rekruttere og skolere yngre medlemmer og foreldre til treningsoppgaver i GIL.

· Rekruttere og legge til rette for et inkluderende miljø for nye og eksisterende medlemmer for å sikre lagets fremtid.

Handlingsplanen for Gransherad idrettslag følges gjennom driftsåret 2022 av GILs årshjul. Årshjulet er et «levende» handling, arbeids og plandokument for den daglige driften av laget gjennom året. Dokumentet revideres årlig av hovedstyre, slik at det er oppdatert mhp. frister love og regler.

GIL og hovedstyret har for 2022 ansvaret for følgende arbeidsoppgaver


1. Sikre inntekter fremlagt i budsjettet. 
· Jobbe med sponsoravtaler og sikre inntekter for laget, dugnader mm.

2. Sikre god drift av laget og at det drives etter oppdaterte lover og regler.
· Legge til rette for at styre/trenere/aktive deltar på kurs i regi av NIF mhp. tilstrekkelig kompetanse for måloppnåelse og drift.
· Legge til rette for og koordinere gode rammer for trening og aktiviteter, for både trenere aktive og foreldre.
· Jobbe for/vurdere nye arrangement konkurransen/trening med muligheter for sponsing og inntekter til laget. 
· Revidere og oppdatere årshjulet.
· Aktivt jobbe med HMS for å sikre at utstyr, aktiviteter og arrangement, er i tråd med gjeldene nasjonale regler.
· Vurdere å supplere/oppdatere treningsutstyr alle grupper. 
· Opprettholde tilbud på trimrommet. Opprettholde og legget til rette for marsj og turløyper.
· Tilrettelegge for og gjennomføre sosiale aktiviteter på tvers av gruppene og for dugnadsfolket.

3. Sikre fremtidig drift ved ny rekrutering, vedlikehold og investering i anlegget.
· Jobbe videre med utvikling av idrettsanlegget nyinvesteringer og vedlikehold, for å øke interessen omkring idrettslaget.
· Merke opp flere turløyper i nærområdet, tilrettelegge turløyper vinter og sommer både ski og til fots. 
· Supplere og vedlikeholde maskiner, utstyr og inventar eventuelt vurdere behov for nye investeringer.
· Jobbe aktivt for å sikre langsiktige inntekter sponsoravtaler, dugnadsavtaler.
· Jobbe inkluderende for å favne flest mulige, vurdere nye aktiviteter.
· Jobbe aktiv innen drift og vedlikehold av «samfunnsdelen» til skolen, gjennom å være en aktiv part i hus styre.  



